हामीले (मैले) जान्दा पहाड़मा विश्वकपले लोकप्रियता कमाउन थालेको हो सन् 1982 -देखि। सन् 1980 -मा सानु खालको श्याम-श्वेत पोर्टेबल टिभी एकदुइजना हुनेखानेहरूको घरमा भित्रिएको हो। त्यो भित्रिनुको पछि पनि खेल जगतकै भूमिका छ। यसै साल भारतमा दोस्रो पल्ट एसियाली खेल सम्पन्न भएको हुनाले काङ्ग्रेस सरकारकी प्रधानमन्त्री इन्दिरा गान्धी, सायद आफैले सूचना अनि प्रसारण मन्त्रालय पनि सम्हालेकी थिइन्, -ले आम मानिसहरूले पनि यो खेलको आनन्द लुट्न सकून् भन्ने उद्देश्यले टिभी -लाई घरघरमा पुऱ्याउने योजना बनाएकी थिइन्। तर सप्पै घरमा पुग्नसकेन। किनभने महँगो अनि त्यतिखेर उपग्रहहरू धेरै मात्रामा स्थापित भएका पनि थिएनन् अनि अन्य कारण पनि केही थिए हुनन्।
